লিসা র‌্যান্ডল () (জন্ম ১৮ই জুন, ১৯৬২) হার্ভার্ড বিশ্ববিদ্যালয়ে পদার্থবিজ্ঞানের অধ্যাপক। পদার্থবিজ্ঞানে তার হাতেখড়ি নিউ ইয়র্ক শহরের স্টাইভসন্ট হাই স্কুলে পড়ার সময়। ন্যাশনাল ওয়েস্টিংহাউস সায়েন্স ট্যালেন্ট সার্চ-এ তিনি যুগ্মভাবে প্রথম স্থান লাভ করেন। তিনি হার্ভার্ড বিশ্ববিদ্যালয় থেকে পদার্থবিজ্ঞানে স্নাতক (১৯৮৩) ও পিএইচডি (১৯৮৭) ডিগ্রি লাভ করেন। তিনি ইউনিভার্সিটি অফ ক্যালিফোর্নিয়া অ্যাট বার্ক্‌লির প্রেসিডেন্ট্‌স ফেলো, লরেন্স বার্ক্‌লি ল্যাবরেটরির পোস্ট-ডক্টোরাল ফেলো ও হার্ভার্ড বিশ্ববিদ্যালয়ের জুনিয়র ফেলো ছিলেন। ১৯৯১ সালে তিনি এমআইটি-তে সহকারী অধ্যাপক হিসেবে যোগ দেন। ১৯৯৫ সালে সহযোগী অধ্যাপক পদে উন্নীত হন ও ১৯৯৭ সালে পূর্ণ অধ্যাপক হিসেবে টেনিউর পান। ১৯৯৮ থেকে ২০০১ সাল পর্যন্ত তিনি প্রিন্সটন বিশ্ববিদ্যালয় ও এমআইটি-তে যুগ্মভাবে পূর্ণ অধ্যাপক হিসেবে কাজ করেন। ২০০১ সালে তিনি হার্ভার্ডে পূর্ণ অধ্যাপক হিসেবে যোগ দেন।  তিনি প্রিন্সটন বিশ্ববিদ্যালয়ের পদার্থবিজ্ঞানের প্রথম মহিলা পূর্ণ অধ্যাপক এবং হার্ভার্ড ও এমআইটি-তে পূর্ণ অধ্যাপক পদপ্রাপ্ত প্রথম মহিলা তাত্ত্বিক বিজ্ঞানী। বিগত পাঁচ বছর যাবৎ তিনি তাত্ত্বিক পদার্থবিজ্ঞানের সবচেয়ে বেশিবার উদ্ধৃত রচয়িতা — এ সময়ে তাকে প্রায় ১০,০০০ বার উদ্ধৃত করা হয়েছে। তার সবচেয়ে বিখ্যাত দুটি গবেষণাপত্র হল: "A Large mass Hierarchy From a Small Extra Dimension" (প্রায় ২৫০০ উদ্ধৃতি) এবং "An Alternative to Compactification" (প্রায় ২৫০০ উদ্ধৃতি)। দুটি গবেষণাপত্রেই "কুঞ্চিত (Warped) জ্যামিতি/সময়-স্থান" নিয়ে আলোচনা করা হয়েছে এবং দেখানো হয়েছে একটি অতিরিক্ত মাত্রার সাহায্যে মহাকর্ষের অসীম অতিরিক্ত মাত্রা ও দুর্বলতা ব্যাখ্যা করা সম্ভব।   প্রকাশিত গ্রন্থ      সদস্যপদ ও পুরস্কার   American Academy of Arts and Sciences-এর সদস্য  American Physical Society-র ফেলো  Alfred P. Sloan Foundation Research Fellowship বিজয়ী  National Science Foundation Young Investigator Award বিজয়ী  DOE Outstanding Junior Investigator Award বিজয়ী  Westinghouse (now Intel) Science Talent Search বিজয়ী  Premio Caterina Tomassoni e Felice Pietro Chisesi Award বিজয়ী (২০০৩)  Klopsted Award from the American Society of Physics Teachers (AAPT) বিজয়ী (২০০৬)  Newsweek-এর Who’s Next in 2006-এর একজন  Seed Magazine-এর Year in Science Icons-এর একজন   বহিঃসংযোগ   প্রফেসর র‌্যান্ডলের হার্ভার্ড ওয়েবসাইট   নিউ ইয়র্ক টাইম্‌স-এর সম্পাদকীয় পাতায় ১৮ই সেপ্টেম্বর, ২০০৫-এ র‌্যান্ডলের প্রকাশিত নিবন্ধের প্রতিলিপি  On Gravity, Oreos and a Theory of Everything  দিস উইক ইন সায়েন্স-কে ৯ই মে, ২০০৬-এ দেয়া বেতার সাক্ষাৎকার   অক্টোবর ২০০৫-এ সায়েন্টিফিক অ্যামেরিকানে প্রকাশিত জীবনী  বিষয়শ্রেণী:১৯৬২-এ জন্ম বিষয়শ্রেণী:মার্কিন পদার্থবিজ্ঞানী বিষয়শ্রেণী:স্টাইভসন্ট হাই স্কুলের প্রাক্তন শিক্ষার্থী বিষয়শ্রেণী:মহিলা পদার্থবিজ্ঞানী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:২০শ শতাব্দীর মার্কিন নারী বিজ্ঞানী বিষয়শ্রেণী:২১শ শতাব্দীর মার্কিন নারী বিজ্ঞানী বিষয়শ্রেণী:মার্কিন নাস্তিক বিষয়শ্রেণী:বিশ্বতত্ত্ববিদ বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:কণা পদার্থবিজ্ঞানী বিষয়শ্রেণী:তাত্ত্বিক পদার্থবিজ্ঞানী